Grimstad kyrkje

Grimstad kyrkje er ei krosskyrkje i Grimstad kommune i Agder. Grimstad by fekk si første kyrkje i 1849, men ho vart snart for lita og vart flytta til Nedenes ved Arendal. Der står ho i dag som Engene kyrkje. Ny kyrkje vart teikna av Henrik Thrap-Meyer og oppført av Johan Gottlieb Heinecke. Då kyrkja vart innvigd i 1881, var ho med sine 1125 sitjeplassar den tredje største trekyrkja i landet (etter Mandal og Vågan). I dag opererer Kyrkjesøk med 1000 plassar. Altartavla har det opphavelege biletet frå 1864, et Getsemane-bilete måla av Otto Mengelberg, men ramma er nyare. Også klokkene vart overførte frå gamlekyrkja. Elles fekk den nye kyrkja nytt inventar. Kyrkjegarden var tidleg full, og i 1872 vart det opna ny kyrkjegard for byen ved Frivoll. Han er framleis i bruk, og området rundt Grimstad kyrkje er meir som ein park. Kjelder Eriksen, Åsmund Bie, red. (1981). Grimstad kirke 100 år 1881–1981. Grimstad menighetsråd. Eldal, Jens Christian og Havran, Jiri (2002). Kirker i Norge, bind 3: Med historiske forbilder. 1800-tallet. Oslo: ARFO. s. 154-155. ISBN 82-91399-11-5. CS1 maint: Multiple names: authors list (link) Nenseter, Bjarne (1992). «Grimstad kirke». På kirkevandring i Aust-Agder. Arendal: Kilden forlag. s. 72-73. ISBN 82-7627-003-4. «Grimstad kyrkje». Kirkesøk. Den norske kyrkja. Bakgrunnsstoff Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 471. ISBN 82-7527-022-7. Grimstad kyrkje i kulturminnesok.no, nettstaden til Riksantikvaren